हादसे में नारनौल के टैंपों चालक की मौत
खेतड़ीस्टेट हाईवे पर जौरासी बांध वाले हनुमान मंदिर के निकट रविवार देर शाम अज्ञात वाहन की चपेट में आने से लोडिंग टैंपो चालक की मौत हो गई। इस दुर्घटना में टैंपो में सवार अन्य 2 व्यक्ति गंभीर रूप से घायल हो गए।
घायलों को मामूली चोट होने के कारण उन्हें प्राथमिक उपचार के बाद छुट्टी दे दी गई। सूचना मिलने पर पुलिस ने सोमवार को आवश्यक कागजी कार्रवाई कर शव का नारनौल के सिविल अस्पताल में पोस्टमार्टम करवा परिजनों को सौंप दिया। पुलिस ने मृतक टेंपो चालक के परिजनों के बयान पर फरार अज्ञात वाहन चालक के खिलाफ दुर्घटना का आरोप में मामला दर्ज कर कार्रवाई शुरू कर दी है।
शहर के मोहल्ला पुरानी मंडी निवासी टेंपो बाबूलाल (36) रविवार को दोपहर बाद नारनौल से टेंपो में सामान लादकर गांव टीबा बसई गया था। टीबा बसई में सामान उतार कर बाबूलाल देर शाम 6.30 बजे निजामपुर होते हुए नारनौल रहा था। निजामपुर के ताऊ देवीलाल चौक पर वाहन के इंतजार में खड़े पूर्ण मल घनश्याम ने बाबूलाल से लिफ्ट मांगी। इस पर बाबूलाल ने उन्हें पहचान कर टेंपो में पीछे बैठा लिया।
अभी टेंपो जौरासी बांध वाले हनुमान मंदिर के निकट ही पहुंचा था कि सामने से रहा कोई अज्ञात वाहन टेंपो को टक्कर मार कर फरार हो गया। इस दुर्घटना में बाबूलाल, पूर्ण मल घनश्याम घायल हो गए। दुर्घटना की सूचना मिलने पर मौके पर पहुंचे लोगों ने तीनों घायलों को एंबुलेंस से उपचार के लिए नारनौल के सिविल अस्पताल पहुंचाया।
जहां चिकित्सकों ने बाबूलाल को मृत घोषित कर दिया तथा पूर्ण मल घनश्याम को मामूली चोट होने के कारण उन्हें प्राथमिक उपचार के बाद छुट्टी दे दी। सूचना मिलने पर पुलिस ने सोमवार को अस्पताल में पहुंच कर परिजनों के बयान दर्ज किए। मृतक के परिजनों ने पुलिस को दिए अपने बयान में बताया कि बाबूलाल लोडिंग टेंपो चला कर अपने परिवार का गुजर-बसर करता था।
bho_Deva hin_Deva hin_Deva hin_Deva hin_Deva hin_Deva